Релативизъм
Релативизмът не е самостоятелна доктрина, а по-скоро система от схващания, обединени от позицията, че такива категории като знанието, морала и поведението са свързани и зависещи от нещо друго (например културата, историческия момент и езика). Според релативизма истината и моралът са относителни и трябва да се разглеждат само от гледна точка на историческия контекст и преобладаващите принципи и норми.

В етиката релативизмът е противоположен на абсолютизма. Докато абсолютизмът отстоява схващането, че съществуват универсални етични стандарти, които са непреклонни и абсолютни, релативизмът твърди, че етичните норми се променят и различават от епоха на епоха и в различните култури и ситуации. Може да се нарече и епистемологичен релативизъм – отричане на абсолютните стандарти за преценяване на истината.

Друга разновидност на релативизма е културният релативизъм – схващането, че различните култури дефинират и интерпретират различните феномени по различни начини и така перспективата и гледната точка на една култура не може да бъде използвана за разбиране и оценка на друга култура.

Моралният релативизъм отстоява схващенето, че разбирането за добро и зло са въпрос на социално споразумяване и съгласие и по този начин нямат универсална валидност.

Външни препратки 
  What 'Being Relative' Means
  Дискусия върху релативизма (аудио), БиБиСи
  Against Relativism: Philosophy of Science, Deconstruction and Critical Theory, Christopher Norris, Oxford: Blackwell, 1997
  Relativism Relativism, 2.02.2003 г.
  Cognitive Relativism, IEP
  Relativism, Kelley L. Ross, Ph.D.
  Relativism, Catholic Encyclopedia
  PAUL BOGHOSSIAN, Fear of Knowledge: Against Relativism and Constructivism 

 
Етически теории